
2026/0083 (NLE)
Propunere de
DECIZIE DE PUNERE ÎN APLICARE A CONSILIULUI
de modificare a Deciziei de punere în aplicare din 28 iulie 2021 de aprobare a evaluării planului de redresare și reziliență al Sloveniei
CONSILIUL UNIUNII EUROPENE,
având în vedere Tratatul privind funcționarea Uniunii Europene, 
având în vedere Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență[footnoteRef:2], în special articolul 20 alineatul (1), [2: 	JO L 57, 18.2.2021, p. 17, ELI: https://eur-lex.europa.eu/eli/reg/2021/241/oj?locale=ro.] 

având în vedere propunerea Comisiei Europene,
întrucât:
(1)	În urma transmiterii, la 30 aprilie 2021, de către Slovenia a planului național de redresare și reziliență, Comisia a propus Consiliului ca acesta să fie evaluat pozitiv. La 28 iulie 2021, Consiliul a aprobat evaluarea pozitivă printr-o decizie de punere în aplicare[footnoteRef:3] (denumită în continuare „Decizia de punere în aplicare a Consiliului din 28 iulie 2021”). Decizia de punere în aplicare a Consiliului din 28 iulie 2021 a fost modificată prin Deciziile de punere în aplicare ale Consiliului din 17 octombrie 2023[footnoteRef:4], 10 decembrie 2024[footnoteRef:5], 20 iunie 2025[footnoteRef:6] și 12 decembrie 2025[footnoteRef:7]. [3: 	A se vedea documentele ST 10612/21 INIT și ST 10612/21 ADD 1 la adresa http://register.consilium.europa.eu. ]  [4: 	A se vedea documentele ST 13615/23 INIT, ST 13615/23 REV 1 (en) și ST 13615/23 ADD 1 REV 1 la adresa http://register.consilium.europa.eu.]  [5: 	A se vedea documentele ST 15989/24 INIT, ST 15989/24 ADD 1 și ST 15989/24 COR 1 (ga) la adresa http://register.consilium.europa.eu.]  [6: 	A se vedea documentele ST 9591/25 INIT și ST 9591/25 ADD 1 la adresa http://register.consilium.europa.eu.]  [7: 	A se vedea documentele ST 15797/25 INIT, ST 15797/25 ADD 1 și ST 15797/25 COR 1 (lv) la adresa http://register.consilium.europa.eu.] 

[bookmark: _Hlk130805569](2)	La 13 martie 2026, Slovenia a adresat Comisiei o cerere motivată de a prezenta o propunere de modificare a Deciziei de punere în aplicare a Consiliului din 28 iulie 2021 în conformitate cu articolul 21 alineatul (1) din Regulamentul (UE) 2021/241, pe motiv că planul de redresare și reziliență nu mai este parțial realizabil din cauza unor circumstanțe obiective. Din aceste considerente, Slovenia a prezentat un plan de redresare și reziliență modificat.
Modificări aduse în temeiul articolului 21 din Regulamentul (UE) 2021/241 
(3)	Modificările care au fost aduse planului de redresare și reziliență prezentat de Slovenia din cauza unor circumstanțe obiective vizează 21 de măsuri. 
(4)	Slovenia a explicat că o măsură nu mai este parțial realizabilă din cauza întârzierilor în punerea în aplicare cauzate de circumstanțe neprevăzute, independente de voința statului membru. Este vorba despre măsura C1-IFL [Consolidarea rețelei de distribuție a energiei electrice (rețea de joasă tensiune)]. Pe această bază, Slovenia a solicitat modificarea acestei măsuri. Decizia de punere în aplicare a Consiliului din 28 iulie 2021 ar trebui să fie modificată în consecință.
(5)	Slovenia a explicat că o măsură nu mai este parțial realizabilă din cauza numărului insuficient de participanți la cursurile de formare. Este vorba despre măsura C3-IE (Reziliența socială și economică la dezastrele legate de climă în Republica Slovenia). Pe această bază, Slovenia a solicitat modificarea acestei măsuri. Decizia de punere în aplicare a Consiliului din 28 iulie 2021 ar trebui să fie modificată în consecință.
(6)	Slovenia a explicat că o măsură nu mai este parțial realizabilă din cauza unor probleme independente de voința statului membru, legate de achiziționarea de spații. Este vorba despre măsura C3-IF (Reducerea riscurilor de inundații și reducerea riscului de alte dezastre legate de climă). Pe această bază, Slovenia a solicitat modificarea acestei măsuri. Decizia de punere în aplicare a Consiliului din 28 iulie 2021 ar trebui să fie modificată în consecință.
(7)	Slovenia a explicat că trei măsuri nu mai sunt parțial realizabile din cauza întârzierilor, independente de voința statului membru, înregistrate în cursul procesului de atribuire. Este vorba despre măsurile C3-IFL (Reducerea în continuare a riscurilor de inundații și reducerea riscului de alte dezastre legate de climă), C4-IE (Promovarea infrastructurii pentru combustibili alternativi în transporturi) și C4-ICL (Creșterea în continuare a capacității infrastructurii feroviare). Pe această bază, Slovenia a solicitat modificarea acestei măsuri. Decizia de punere în aplicare a Consiliului din 28 iulie 2021 ar trebui să fie modificată în consecință.
(8)	Slovenia a explicat că o măsură nu mai este parțial realizabilă din cauza creșterii costurilor. Este vorba despre măsura C12-IHL (Ecologizarea în continuare a infrastructurii educaționale în Slovenia). Pe această bază, Slovenia a solicitat modificarea acestei măsuri. Decizia de punere în aplicare a Consiliului din 28 iulie 2021 ar trebui să fie modificată în consecință.
(9)	Slovenia a explicat că o măsură nu mai este parțial realizabilă din cauza unor întârzieri, independente de voința statului membru, în evaluarea proiectelor-pilot implementate. Este vorba despre măsura C12-IF (Proiecte-pilot privind reforma învățământului superior pentru o tranziție verde și rezilientă). Pe această bază, Slovenia a solicitat modificarea acestei măsuri. Decizia de punere în aplicare a Consiliului din 28 iulie 2021 ar trebui să fie modificată în consecință.
(10)	Slovenia a explicat că o măsură nu mai este parțial realizabilă din cauza anulării unei cereri de propuneri aferente, ceea ce a dus la reducerea alocării și la o modificare a costurilor unitare. Este vorba despre măsura C17-ID (Eficiența energetică și decarbonizarea economiei). Pe această bază, Slovenia a solicitat modificarea acestei măsuri. Decizia de punere în aplicare a Consiliului din 28 iulie 2021 ar trebui să fie modificată în consecință.
(11)	Slovenia a explicat că au fost modificate două măsuri, în scopul punerii în aplicare a unor alternative mai bune care să permită atingerea nivelului inițial de ambiție al acestora. Este vorba despre C10-RA (Măsuri structurale de consolidare a rezilienței pieței forței de muncă) și C14-ID (Accesibilitatea sistemului de sănătate). Din acest motiv, Slovenia a solicitat modificarea măsurilor respective. Decizia de punere în aplicare a Consiliului din 28 iulie 2021 ar trebui să fie modificată în consecință. 
(12)	Slovenia a explicat că opt măsuri au fost modificate pentru a pune în aplicare alternative mai bune, care să permită reducerea sarcinii administrative și să simplifice Decizia de punere în aplicare a Consiliului, atingând în același timp obiectivele măsurilor respective. Este vorba despre C3-IG (Centrul pentru semințe, pepiniere și protecția pădurilor), C3-IHL (Alte proiecte pentru evacuarea, tratarea și reutilizarea apelor urbane reziduale), C5-IB (Proiect strategic integrat de decarbonizare a Sloveniei prin tranziția către o economie circulară), C7-IJ (Digitalizarea educației și a științei), C12-RA (Renovarea sistemului de învățământ pentru tranziția verde și cea digitală), C12-IH (Ecologizarea infrastructurii educaționale în Slovenia), C14-IB (Consolidarea competenței personalului medical pentru a asigura calitatea îngrijirii) și C14-IE (Tratamentul eficace al bolilor transmisibile și cronice). Din acest motiv, Slovenia a solicitat modificarea măsurilor respective. Decizia de punere în aplicare a Consiliului din 28 iulie 2021 ar trebui să fie modificată în consecință.
(13)	În urma scăderii nivelului de punere în aplicare a măsurilor în conformitate cu articolul 21 din Regulamentul (UE) 2021/241, Slovenia a solicitat utilizarea resurselor care au redevenit disponibile prin scăderea nivelului de punere în aplicare pentru a spori nivelul de punere în aplicare a două măsuri. Este vorba despre C17-IC [Consolidarea rețelei de distribuție a energiei electrice (rețea de medie tensiune și rețea de joasă tensiune)] și C17-IE [Promovarea infrastructurii pentru combustibili alternativi în transporturi (extindere)]. Pe această bază, Slovenia a solicitat creșterea nivelului de punere în aplicare a două măsuri. Decizia de punere în aplicare a Consiliului din 28 iulie 2021 ar trebui să fie modificată în consecință.
Distribuția jaloanelor și a țintelor
(14)	Distribuția jaloanelor și a țintelor în tranșe ar trebui să fie modificată pentru a se ține seama de modificările aduse planului de redresare și reziliență și de calendarul orientativ prezentat de Slovenia.
Evaluarea realizată de către Comisie
(15)	Comisia a evaluat planul de redresare și reziliență modificat în raport cu criteriile de evaluare prevăzute la articolul 19 alineatul (3) din Regulamentul (UE) 2021/241.
Principiul de „a nu aduce prejudicii semnificative”
(16)	În conformitate cu articolul 19 alineatul (3) litera (d) din Regulamentul (UE) 2021/241 și cu criteriul 2.4 din anexa V la acesta, se preconizează că planul de redresare și reziliență modificat va garanta faptul că nicio măsură (nota A) de punere în aplicare a reformelor și a proiectelor de investiții incluse în planul de redresare și reziliență nu aduce prejudicii semnificative obiectivelor de mediu, în sensul articolului 17 din Regulamentul (UE) 2020/852 al Parlamentului European și al Consiliului[footnoteRef:8] (principiul de „a nu aduce prejudicii semnificative”).  [8: 	Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088 (JO L 198, 22.6.2020, p. 13, ELI: https://eur-lex.europa.eu/eli/reg/2020/852/oj/).] 

(17)	Planul modificat evaluează conformitatea cu principiul de „a nu aduce prejudicii semnificative”, urmând metodologia stabilită în orientările tehnice ale Comisiei privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01). Schimbările aduse măsurilor prin modificarea planului de redresare și reziliență nu afectează evaluarea efectuată pentru versiunea inițială a planului. Pe baza informațiilor furnizate, se poate concluziona că nicio măsură din planul modificat nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852.
Contribuția la îndeplinirea obiectivelor planului REPowerEU
(18)	În conformitate cu articolul 19 alineatul (3) litera (da) din Regulamentul (UE) 2021/241 și cu criteriul 2.12 din anexa V la acesta, capitolul privind REPowerEU ar urma, potrivit previziunilor, să contribuie în mod eficace în mare măsură (nota A) la securitatea energetică, la diversificarea aprovizionării cu energie a Uniunii, la creșterea gradului de utilizare a surselor regenerabile de energie și a eficienței energetice, la sporirea capacităților de stocare a energiei sau la reducerea necesară a dependenței de combustibilii fosili înainte de 2030. 
(19)	În pofida solicitării Sloveniei de a reduce nivelul la care va pune în aplicare una dintre aceste măsuri, capitolul privind REPowerEU este în continuare coerent cu cadrul de politică al Sloveniei care vizează reducerea emisiilor de gaze cu efect de seră și creșterea ponderii surselor regenerabile de energie. Măsurile le consolidează, de asemenea, pe cele incluse în planul de redresare și reziliență inițial care urmăresc promovarea eficienței energetice și a transportului cu emisii zero și creșterea ponderii energiei din surse regenerabile.
Contribuția la tranziția verde, inclusiv la biodiversitate
(20)	În conformitate cu articolul 19 alineatul (3) litera (e) din Regulamentul (UE) 2021/241 și cu criteriul 2.5 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția verde, inclusiv la biodiversitate, sau la abordarea provocărilor generate de această tranziție. Suma aferentă măsurilor de sprijinire a obiectivelor climatice reprezintă 44,69 % din alocarea totală a planului de redresare și reziliență modificat și 91,69 % din costurile totale estimate ale măsurilor din capitolul privind REPowerEU, calculate în conformitate cu metodologia prevăzută în anexa VI la Regulamentul (UE) 2021/241. În conformitate cu articolul 17 din Regulamentul (UE) 2021/241, planul de redresare și reziliență modificat este conform cu informațiile incluse în Planul național privind energia și clima pentru perioada 2021-2030. 
(21)	În ciuda reducerii cu 0,34 %, măsurile reduse nu afectează nivelul general de ambiție al planului de redresare și reziliență în ceea ce privește tranziția verde, inclusiv biodiversitatea. Capitolul privind REPowerEU continuă să ofere un sprijin suplimentar pentru tranziția verde a Sloveniei, întrucât reforma promovării surselor regenerabile de energie în Slovenia și toate investițiile contribuie în totalitate la accelerarea utilizării surselor regenerabile de energie, reducând astfel dependența de combustibilii fosili și poluarea aerului, și la creșterea eficienței energetice și a economiilor de energie. Se preconizează în continuare că măsurile prevăzute în planul de redresare și reziliență vor reduce emisiile de gaze cu efect de seră, vor facilita utilizarea energiei din surse regenerabile, vor spori și mai mult capacitatea infrastructurii feroviare și vor asigura reducerea riscurilor de inundații în Slovenia, contribuind astfel la îndeplinirea obiectivelor climatice pentru perioada 2030-2050, inclusiv a obiectivului UE de atingere a neutralității climatice până în 2050.
Contribuția la tranziția digitală
(22)	În conformitate cu articolul 19 alineatul (3) litera (f) din Regulamentul (UE) 2021/241 și cu criteriul 2.6 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția digitală sau la abordarea provocărilor generate de aceasta. Cuantumul aferent măsurilor de sprijinire a obiectivelor digitale reprezintă 24,46 % din suma totală alocată planului de redresare și reziliență modificat, calculată în conformitate cu metodologia din anexa VII la regulamentul menționat. 
(23)	Modificările aduse măsurilor nu au impact asupra nivelului general de ambiție al planului de redresare și reziliență în ceea ce privește tranziția digitală. Planul de redresare și reziliență modificat continuă să contribuie în mod semnificativ la tranziția digitală a administrației publice și a întreprinderilor, inclusiv prin dezvoltarea infrastructurii necesare (stabilirea conectivității, dezvoltarea tehnologiei de cloud și îmbunătățirea securității cibernetice), prin implementarea unor soluții și servicii digitale avansate și ușor de utilizat și prin transformarea proceselor operaționale și eliminarea decalajului digital al întreprinderilor mai tradiționale.
Estimarea costurilor
(24)	În conformitate cu articolul 19 alineatul (3) litera (i) din Regulamentul (UE) 2021/241 și cu criteriul 2.9 din anexa V la acesta, justificarea furnizată în planul de redresare și reziliență modificat cu privire la cuantumul costului total estimat al planului de redresare și reziliență este într-o măsură moderată (nota B) rezonabilă și plauzibilă, respectă principiul eficienței costurilor și este proporțională cu impactul economic și social național preconizat.
(25)	Conform informațiilor furnizate, evaluarea estimărilor costurilor pentru investițiile revizuite arată că majoritatea costurilor sunt rezonabile și plauzibile. Modificările aduse planului nu au fost suficient de ample pentru a afecta nota existentă (B) a planului. Slovenia a propus modificarea alocării între împrumuturi și granturi, reducând cuantumul total al împrumuturilor. Au fost alocate resurse suplimentare pentru măsuri cu performanțe bune, în timp ce alocările au fost reduse în cazurile în care măsurile s-au confruntat cu riscuri. Slovenia a furnizat explicații suficiente, care includ în principal rezultatele licitațiilor și ale cererilor de propuneri lansate în scopul planului de redresare și reziliență. Modificările estimărilor costurilor pentru măsurile modificate au fost justificate și proporționale și, ca atare, caracterul rezonabil și plauzibil al respectivelor estimări ale costurilor nu a fost modificat în comparație cu planul de redresare și reziliență inițial. Slovenia a furnizat suficiente informații și dovezi care arată că nivelul costului total estimat nu face obiectul unei finanțări existente sau planificate din partea Uniunii. În sfârșit, cuantumul costului total estimat al planului de redresare și reziliență este conform cu principiul eficienței costurilor și proporțional cu impactul economic și social național preconizat.
Orice alte criterii de evaluare
(26)	Comisia consideră că modificările prezentate de Slovenia nu afectează evaluarea pozitivă a planului de redresare și reziliență prevăzută în Decizia de punere în aplicare a Consiliului din 28 iulie 2021 de aprobare a evaluării planului de redresare și reziliență al Sloveniei în ceea ce privește relevanța, eficacitatea, eficiența și coerența acestui plan în raport cu criteriile de evaluare prevăzute la articolul 19 alineatul (3) literele (a), (b), (c), (g), (h), (j) și (k).
Măsuri de sprijinire a operațiunilor de investiții care contribuie la obiectivele platformei Tehnologii strategice pentru Europa (STEP)
(27)	În conformitate cu articolul 4 alineatul (4) din Regulamentul (UE) 2024/795 al Parlamentului European și al Consiliului[footnoteRef:9], Slovenia a acordat prioritate proiectelor cărora le-a fost acordată o marcă de suveranitate în temeiul articolului 4 alineatul (1) din Regulamentul (UE) 2024/795. Totuși, Slovenia a considerat că niciun proiect căruia nu i s-a acordat o marcă de suveranitate nu trebuie inclus în planul de redresare și reziliență modificat, întrucât aceste proiecte nu acoperă domeniile care au fost extinse prin prezenta revizuire. [9: 	Regulamentul (UE) 2024/795 al Parlamentului European și al Consiliului din 29 februarie 2024 de instituire a platformei „Tehnologii strategice pentru Europa” (STEP) și de modificare a Directivei 2003/87/CE și a Regulamentelor (UE) 2021/1058, (UE) 2021/1056, (UE) 2021/1057, (UE) nr. 1303/2013, (UE) nr. 223/2014, (UE) 2021/1060, (UE) 2021/523, (UE) 2021/695, (UE) 2021/697 și (UE) 2021/241 (JO L, 2024/795, 29.2.2024, ELI: http://data.europa.eu/eli/reg/2024/795/oj).] 

Evaluarea pozitivă
(28)	În urma evaluării pozitive de către Comisie a planului de redresare și reziliență modificat, cu constatarea că planul de redresare și reziliență îndeplinește în mod satisfăcător criteriile de evaluare prevăzute în Regulamentul (UE) 2021/241, în conformitate cu articolul 20 alineatul (2) și cu anexa V la regulamentul respectiv, ar trebui să fie stabilite reformele și proiectele de investiții necesare pentru punerea în aplicare a planului de redresare și reziliență modificat, jaloanele, țintele și indicatorii relevanți, precum și cuantumul pus la dispoziție de Uniune pentru punerea în aplicare a planului de redresare și reziliență modificat.
Contribuția financiară
(29)	Costurile totale estimate ale planului de redresare și reziliență modificat al Sloveniei sunt de 2 082 352 849 EUR. Întrucât cuantumul costului total estimat al planului de redresare și reziliență modificat este mai mare decât contribuția financiară maximă actualizată disponibilă pentru Slovenia, contribuția financiară stabilită în conformitate cu articolul 4a din Regulamentul (UE) 2021/1755 al Parlamentului European și al Consiliului[footnoteRef:10], cu articolul 20 alineatul (4) și cu articolul 21a alineatul (6) din Regulamentul (UE) 2021/241 care este alocată planului de redresare și reziliență modificat al Sloveniei ar trebui să fie egală cu 1 612 948 340 EUR. Prin urmare, contribuția financiară pusă la dispoziția Sloveniei rămâne neschimbată. [10: 	Regulamentul (UE) 2021/1755 al Parlamentului European și al Consiliului din 6 octombrie 2021 de înființare a rezervei de ajustare la Brexit (JO L 357, 8.10.2021, p. 1, ELI: http://data.europa.eu/eli/reg/2021/1755/oj).
] 

Împrumuturi
(30)	Pentru a sprijini reformele și investițiile suplimentare, un sprijin sub formă de împrumut în valoare totală de 525 585 704 EUR a fost pus la dispoziția Sloveniei prin Decizia de punere în aplicare a Consiliului din 28 iulie 2021. Ca urmare a scăderii nivelului de punere în aplicare a C1-IFL [Consolidarea rețelei de distribuție a energiei electrice (rețeaua de joasă tensiune)] și C4-ICL (Creșterea în continuare a capacității infrastructurii feroviare) în temeiul articolului 21 din Regulamentul 2021/241, Slovenia nu a solicitat utilizarea resurselor de împrumut eliberate pentru a sprijini noi măsuri sau pentru a crește nivelul de punere în aplicare a măsurilor existente în cadrul planului de redresare și reziliență. Cuantumul total al costurilor estimate aferente planului de redresare și reziliență este mai mic decât contribuția financiară combinată disponibilă pentru Slovenia și decât sprijinul sub formă de împrumut care a fost pus la dispoziția Sloveniei prin Decizia de punere în aplicare a Consiliului din 28 iulie 2021. Așadar, sprijinul total sub formă de împrumut pus la dispoziția Sloveniei ar trebui redus la 468 836 849 EUR.
(31)	Prin urmare, Decizia de punere în aplicare a Consiliului din 28 iulie 2021 ar trebui să fie modificată în consecință. Din motive de claritate, anexa la Decizia de punere în aplicare a Consiliului din 28 iulie 2021 ar trebui să fie înlocuită în întregime.
(32)	Prezenta decizie nu ar trebui să aducă atingere rezultatului niciuneia dintre procedurile legate de acordarea de fonduri ale Uniunii în cadrul oricărui alt program al Uniunii în afară de cel prevăzut de mecanism sau procedurilor legate de denaturări ale funcționării pieței interne care este posibil să fie întreprinse, în special în temeiul articolelor 107 și 108 din tratat. Decizia nu prevalează asupra cerinței ca statele membre să notifice Comisiei potențialele ajutoare de stat în temeiul articolului 108 din tratat,
ADOPTĂ PREZENTA DECIZIE: 
Articolul 1 
Aprobarea evaluării planului de redresare și reziliență
Se aprobă evaluarea planului de redresare și reziliență modificat al Sloveniei pe baza criteriilor prevăzute la articolul 19 alineatul (3) din Regulamentul (UE) 2021/241. 
Articolul 2 
Modificări
Decizia de punere în aplicare a Consiliului din 28 iulie 2021 de aprobare a evaluării planului de redresare și reziliență al Sloveniei se modifică după cum urmează: 
1. La articolul 3, alineatul (1) se înlocuiește cu următorul text:
„1. Uniunea pune la dispoziția Sloveniei un împrumut în valoare de maximum 468 836 849 EUR.”; 
2. Anexa se înlocuiește cu textul care figurează în anexa la prezenta decizie.
Articolul 3 
Destinatar
Prezenta decizie se adresează Republicii Slovenia.
Adoptată la Bruxelles,
	Pentru Consiliu,
	Președintele

